Aalborg Stiftstidende, 1843-05-11
Sæby, den 10de Mai. Hvor let selv en vanskelig Sag kan tilendebringes, naar den tages med Jndsigt og Kraft, seer man fortiden her, da man saa godt som kan sige, at al ulovlig Brændeviinsbrænden er ophørt i det i denne Henseende med Grund berygtede Dronninglund Herred. Dette gunstige Resultat skyldes Toldinspecteur, Lieutenant Scheel, som, kraftig understøttet at Politiet og tildeels af Sogneforstanderskaberne, i Løbet af 14 Dage har faaet udleveret ca. 1000 Sæt Brændeviinstøier, deels ved uafbrudt at bereise Herredet og forestille Beboerne det Urigtige i at tilbageholde dem, deels ved paa egen Risico at tilbyde en høiere Priis, end den Generaltoldkammeret har fastsat. Her skal saaledes være kjøbt for 4000 Rbd. At Collegiet vil erstatte Toldinspecteuren den betydelige Deel, han staaer i Risico for, er vel neppe Tvivl underkastet, ligesom og, at det vil sørge for, at kraftige Midler gribes for at forhindre Kobberhandlerne i atter at omsvømme Landet med saadanne fristende Varer, som sælges paa en ubegrændset Credit. Som en Mærkelighed kan anføres, at Beboerne af samme By, som for 2 Aar siden forfulgte Brændeviinsinqvirenterne med Skrigen og Trudsler, for faa Dage siden fulgte Toldvæsenet med Glædesudbrud og Hurraraab. Aalborg, den 11te Mai. Skjøndt Hs. Kongel. Høib. Kronprindsen havde frabedet sig alle Modtagelses Høitideligheder, saa havde dette dog ikke kunne tilbageholde Sammenstrømningen af en utallig Menneskemængde, der ønskede at byde Thronfølgeren sit Velkommen første Gang, han som Kronprinds gjæster Jyllands nordlige Strande. J Tirsdags Aftes Kl. 8 saae man Hs. Kgl. Høihed, omgiven af sit Følge, tilhest nærme sig Nørresundby og et rungende Hurra forkyndte snart hans Ankomst til Nabobredden, hvor Hs. Kgl. Høihed steg i Kongebaaden og, ledsaget af Bataillonens Musik, omgiven af Skibe med vaiende Flag, og hilset af en Kanonsalut, styrede over hertil Byen, hvor et mangfoldigt Hurraraab tonede den kjærkomne Gjæst imode. Ved Broen mødtoges Hs. K. Høihed af Communalbestyrelsen, Embedsetaterne og Borgere, og ledsagedes under det talrige Følges og Mængdens vedvarende Glædesudbrud til den for Høisamme indrettede Bopæl i Hr. Gjæstgiver Petersens nye Locale. Hs. K. Høihed, der var synlig bevæget ved den Jnderlighed, hvormed Folket havde hilset hans Komme, stædte herpaa strax til almindelig Cour og Præsentation og behagede derpaa at modtage en Deputation af Borgerrepræsentanterne og en ved disse frembragt Jndbydelse til et ved almeen Deeltagelse, i Anledning af Hs. Kongl. Høiheds Nærværelse, til idag arrangeret Festdiner. Jgaar Morges Kl. 3 1/2 begav Hs. Kongel. Høihed sig med følge ombord paa Dampskibet "Liimfjorden", hvormed foretoges en Lysttour forbi Live til Øen Fuur, hvor Hs. Kongl. Høihed gik iland for at betragte denne Øes geognostiske og øvrige Eiendommeligheder, deriblandt den bekjendte store Kjæmpe steen o. s. v. Fra denne Tour vendte Hs. Kongl. Høihed igaar Aftes tilbage, modtagen med levende Kanonsalut og Hurrahilsener af den overalt talrig forsamlede Menneskemængde. Hs. Kongl. Høihed har i Formiddags besigtiget Kirkerne og flere offentlige Indretninger samt personligt taget de menige Militaires Qvarterer i Øiesyn. J Eftermiddag agter Hs. Kongl. Høihed at besee de smukke Lystanlæg omkring Byen.